Oficiālais Vēstnesis L 012 , 17/01/2004 Lpp. 0040 - 0042



Komisijas Regula (EK) Nr. 81/2004 (2004. gada 16. janvāris), ar ko uzsāk vīna spirta pārdošanu vairāksolīšanā izmantošanai par bioetanolu Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], un jo īpaši tās 33. pantu, tā kā: (1) Komisijas 2000. gada 25. jūlija Regulā (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgu organizāciju īstenošanai attiecībā uz tirgus mehānismiem [2], cita starpā ir paredzēti sīki izstrādāti noteikumi par to, kā realizēt spirta krājumus, kuri iegūti destilācijas procesā saskaņā ar Regulas (EK) Nr. 1493/1999 27., 28. un 30. pantu un kuri ir intervences aģentūru rīcībā. (2) Vīna spirta pārdošana vairāksolīšanā izmantošanai degvielas nozarē Kopienā ir jāorganizē saskaņā ar Regulas (EK) Nr. 1623/2000 92. un 93. pantu ar mērķi samazināt Kopienas vīna spirta krājumus un zināmā mērā nodrošināt piegādi uzņēmumiem, kas apstiprināti saskaņā ar Regulas (EK) Nr. 1623/2000 92. pantu. Dalībvalstu krājumos esošais Kopienas izcelsmes vīna spirta daudzums ir iegūts destilācijas procesā saskaņā ar Padomes 1987. gada 16. marta Regulas (EEK) Nr. 822/87 par vīna tirgus kopīgo organizāciju 35., 36. un 39. pantu [3] un saskaņā ar Regulas (EK) Nr. 1493/1999 27., 28. un 30. pantu. (3) Kopš 1999. gada 1. janvāra saskaņā ar Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu [4], pārdošanas cena un nodrošinājums jāizsaka un maksājumi jāveic eiro. (4) Ņemot vērā to, ka pastāv krāpšanas risks, kas saistīts ar spirta aizstāšanu, jāpastiprina pārbaudes spirta galamērķos un jāļauj intervences aģentūrām pieaicināt starptautiskas kontroles aģentūras un pārbaudīt pārdoto alkoholu, izdarot kodolmagnētiskās rezonanses analīzes. (5) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants 1. Četras spirta partijas (ar numuriem 26/2003 EK, 27/2003 EK, 28/2003 EK un 29/2003 EK), kurās ir attiecīgi 50000, 100000, 30000 un 30000 hektolitru spirta 100 tilp. % koncentrācijā, nodod vairāksolīšanā izmantošanai degvielas nozarē Kopienā. 2. Attiecīgais spirts ir iegūts destilācijas procesā saskaņā ar Regulas (EEK) Nr. 822/87 35. pantu un Regulas (EK) Nr. 1493/1999 27. un 30. pantu, un atrodas Francijas un Itālijas intervences aģentūru glabāšanā. 3. Partijās esošo tvertņu atrašanās vieta un identifikācijas numurs, spirta daudzums katrā tvertnē, spirta koncentrācija un spirta īpašības ir izklāstītas šīs regulas pielikumā. 4. Partijas nodod uzņēmumiem, kas ir apstiprināti saskaņā ar Regulas (EK) Nr. 1623/2000 92. pantu. 2. pants Visus paziņojumus, kas attiecas uz pārdošanu vairāksolīšanā, nosūta šādam Komisijas dienestam: Commission of the European Communities Directorate-General for Agriculture, Unit D.4 Rue de la Loi/Wetstraat 200 B-1049 Brussels Fakss: (32-2) 295 92 52 E-pasts: agri-d4@cec.eu.int 3. pants Pārdošana vairāksolīšanā notiek saskaņā ar Regulas (EK) Nr. 1623/2000 92., 93., 94., 95., 96., 98., 100. un 101. pantu un Regulas (EK) Nr. 2799/98 2. pantu. 4. pants Spirta vairāksolīšanas cena ir EUR 19 par hektolitru spirta 100 tilp. % koncentrācijā. 5. pants Spirts jāizņem ne vēlāk kā astoņos mēnešos pēc dienas, kad paziņo Komisijas lēmumu piešķirt pārdošanas līgumu. 6. pants Izpildes garantija ir EUR 30 par hektolitru spirta 100 tilp. % koncentrācijā. Ja vien nesniedz pastāvīgu garantiju, tad pirms alkohola izņemšanas no noliktavas un vēlākais līdz dienai, kad izdod noliktavas orderi, uzņēmumi, kam ir atļauja nosūtīt alkohola partijas, iemaksā izpildes garantiju attiecīgajai intervences aģentūrai, lai nodrošinātu, ka konkrēto spirtu izmantos par bioetanolu degvielas nozarē. 7. pants Samaksājuši EUR 10 par litru un 30 dienās pēc tam, kad publicēts paziņojums par pārdošanu vairāksolīšanā, uzņēmumi, kas apstiprināti saskaņā ar Regulas (EK) Nr. 1623/2000 92. pantu, var saņemt spirta paraugus, kuru attiecīgā intervences aģentūra ir nodevusi pārdošanai. Pēc minētās dienas paraugus var saņemt saskaņā ar Regulas (EK) Nr. 1623/2000 98. panta 2. un 3. punktu. Paraugi, ko izsniedz apstiprinātajiem uzņēmumiem, nepārsniedz piecus litrus no tvertnes. 8. pants Intervences aģentūras dalībvalstīs, kurās uzglabā spirtu, kas nodots pārdošanai vairāksolīšanā, veic atbilstošas pārbaudes, lai pārliecinātos par spirta īpašībām tā izlietojuma laikā. Šajā sakarā tās var: a) mutatis mutandis piemērot Regulas (EK) Nr. 1623/2000 102. pantu; b) veikt paraugu pārbaudes, izmantojot kodolmagnētiskās rezonanses analīzi, lai pārliecinātos par spirta īpašībām tā izlietojuma laikā. Izmaksas sedz uzņēmumi, kuriem alkohols ir pārdots. 9. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 16. janvārī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1795/2003 (OV L 262, 14.10.2003., 13. lpp.). [2] OV L 194, 31.7.2000., 45. lpp. Regulā jaunākie grozījumi izdarīti ar Regulu (EK) Nr. 1710/2003 (OV L 243, 27.9.2003., 98. lpp.). [3] OV L 84, 27.3.1987., 1. lpp. Regulā jaunākie grozījumi izdarīti ar Regulu (EK) Nr. 1677/1999 (OV L 199, 30.7.1999., 8. lpp.). [4] OV L 349, 24.12.1998., 1. lpp. -------------------------------------------------- PIELIKUMS VĪNA SPIRTA PĀRDOŠANA VAIRĀKSOLĪŠANĀ IZMANTOŠANAI PAR BIOETANOLU KOPIENĀ Nr. 26/2003 EK, 27/2003 EK, 28/2003 EK un 29/2003 EK I. Pārdošanai nodotā spirta uzglabāšanas vieta, daudzums un īpašības Dalībvalsts un partijas numurs | Atrašanās vieta | Tvertnes numurs | Daudzums (spirta hektolitri 100 tilp. % koncentrācijā) | Norādes uz pantiem Regulā (EEK) Nr. 822/87 un Regulā (EK) Nr. 1493/1999 | Spirta veids | Uzņēmumi, kas apstiprināti saskaņā ar Regulas (EK) Nr. 1623/2000 92. pantu | FRANCIJA Partija Nr. 26/2003 EK | Onivins-Port-la-Nouvelle Avenue Adolphe-Turrel, BP 62 F-11210 Port-la-Nouvelle | 9 | 3 000 | 27 | jēlspirts | Bioetanol Galicia SA | 1 | 46 810 | 27 | jēlspirts | 1 | 190 | 35 | jēlspirts | Kopā | | 50 000 | | | FRANCIJA Partija Nr. 27/2003 EK | Deulep-PSL 13230 Port-Saint-Louis-du-Rhône | A6 | 7 970 | 27 | jēlspirts | Ecocarburantes españoles SA | Onivins chez LBC-PSL F-13230 Port-Saint-Louis-du- Rhône | D1 | 85 950 | 27 | jēlspirts | D1B | 6 080 | 30 | jēlspirts | Kopā | | 100 000 | | | FRANCIJA Partija Nr. 28/2003 EK | Deulep Boulevard Chanzy F-30800 Saint-Gilles-du-Gard | 503 | 9 010 | 27 | jēlspirts | Sekab (Svensk Etanolkemi AB) | 506 | 2 040 | 30 | jēlspirts | 506 | 6 840 | 30 | jēlspirts | 603 | 8 830 | 27 | jēlspirts | 604 | 3 280 | 27 | jēlspirts | Kopā | | 30 000 | | | ITĀLIJA Partija Nr. 29/2003 EK | Neri Srl-Faenza | | 21 412,11 | 27 | jēlspirts | Altia Corporation | | 2 113,69 | 30 | jēlspirts | CAVIRO S.c.a.r.l.-Faenza | | 6 474,20 | 27 | jēlspirts | Kopā | | 30 000 | | | II. Francijas intervences aģentūras adrese ir: Onivins-Libourne, Délégation nationale, 17, avenue de la Ballastière, boîte postale 231, F-33505 Libourne Cedex (tālr.: (33 -5) 57 55 20 00; telekss: 57 20 25; fakss: (33-5) 57 55 20 59). III. Itālijas intervences aģentūras adrese ir: AGEA, via Palestro 81, I-00185 Roma (tālr.: (39) 06 49 49991; telekss: 62 00 64/62 06 17/62 03 31; fakss: (39) 06445 39 40/445 46 93). --------------------------------------------------